**Blake Chester Pietila** (s. 20. helmikuuta 1993 Brighton, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Anaheim Ducksin organisaatiossa. Hän pelannee lähinnä AHL-joukkue San Diego Gullsissa. Pietila on pelipaikaltaan vasen laitahyökkääjä, mutta hän osaa pelata myös keskellä. *The Hockey News* -sivuston mukaan Pietila on pelityyliltään puolustava hyökkääjä, joka tekee ainakin farmissa kohtalaisen hyvin tulosta hyökkäyspäässä. Sivuston mukaan hän ei ole kuitenkaan kovin isokokoinen ja Pietilan rajalliset hyökkäyspään taidot riittänevät NHL:n puolella alempiin ketjuihin.

Ura
---

### Seuraura

Pietilan varasi kesällä 2009 omissa varaustilaisuuksissaan sekä OHL-joukkue Windsor Spitfires 171. pelaajana että USHL-joukkue Sioux Falls Stampede koko varaustilaisuuden seitsemäntenä pelaajana. Hän ei kuitenkaan siirtynyt kumpaankaan seuraan, vaan Pietila pelasi lähinnä Yhdysvaltain kehitysmaajoukkueissa kausina 2009–2010 ja 2010–2011, mm. USHL-liigaa. NHL-joukkue New Jersey Devils varasi hänet viidennellä kierroksella 129. pelaajana kesällä 2011.

Kaudeksi 2011–2012 Pietila siirtyi Michiganin teknillisen yliopiston joukkueeseen. Kauden 2012–2013 päätteeksi hänet valittiin WCHA:n akateemiseen tähdistökentälliseen. Kaudella 2013–2014 Pietila voitti Techin sisäisen syöttöpörssin ja jakoi sisäisen pistepörssin voiton Alex Petanin kanssa. Kaudella 2014–2015 hän nousi joukkueensa kapteeniksi. Pietila valittiin kauden päätteeksi WCHA:n kolmanteen tähdistökentälliseen.

Toukokuussa 2015 Pietila solmi kaksivuotisen tulokassopimuksen New Jersey Devilsin kanssa. Hän aloitti kauden 2015–2016 AHL-joukkue Albany Devilsissa, jossa Pietilan tulokaskausi toi 58 runkosarjaottelussa tehot 10+7=17 ja kahdeksassa playoff-ottelussa tehot 3+3=6. Hän debytoi kauden aikana myös New Jerseyn NHL-joukkueessa, jossa Pietila pelasi seitsemän runkosarjaottelua tehopistein 1+1=2. Hän teki NHL-debyyttinsä runkosarjan lopulla 24. maaliskuuta 2016 vieraissa Pittsburgh Penguinsia vastaan. Pietila sai ottelussa jääaikaa 12.17 minuuttia ja hän taklasi kahdeksan kertaa, mikä oli eniten Devilsin joukkueesta. NHL-uransa avausmaalin Pietila teki viidennessä ottelussaan 31. maaliskuuta 2016 vieraissa Florida Panthersia vastaan.

### Maajoukkueura

Pietila pelasi alle 20-vuotiaiden MM-kilpailuissa vuonna 2013, jolloin hän voitti maailmanmestaruuden. Pietila oli voittamassa alle 18-vuotiaiden maailmanmestaruutta vuonna 2011 sekä World U-17 Hockey Challengen kultaa vuonna 2010.

Muuta
-----

Pietilan isoisä syntyi ja kasvoi Suomessa. Blake Pietilan isoveli Chad sekä serkut Aaron ja Phil Pietila sekä Tyler Heinonen ovat pelanneet myös Michigan Techissa. Blake Pietilan serkkuihin kuuluu myös hänen kanssaan New Jersey Devilsin organisaatiossa pelannut Ben Johnson.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | US NTDP | USHL | 28 | 5 | 3 | 8 | 27 | – | – | – | – | – |
| 2010–2011 | US NTDP | USHL | 24 | 4 | 5 | 9 | 20 | – | – | – | – | – | U18 | 6 | 1 | 0 | 1 | 0 |
| 2011–2012 | Michigan Tech | NCAA | 39 | 10 | 14 | 24 | 46 | – | – | – | – | – |
| 2012–2013 | Michigan Tech | NCAA | 35 | 14 | 10 | 24 | 44 | – | – | – | – | – | JMM | 7 | 0 | 2 | 2 | 0 |
| 2013–2014 | Michigan Tech | NCAA | 39 | 8 | 20 | 28 | 84 | – | – | – | – | – |
| 2014–2015 | Michigan Tech | NCAA | 40 | 14 | 16 | 30 | 56 | – | – | – | – | – |
| 2015–2016 | Albany Devils | AHL | 58 | 10 | 7 | 17 | 41 | 8 | 3 | 3 | 6 | 8 |
|  | New Jersey Devils | NHL | 7 | 1 | 1 | 2 | 2 | – | – | – | – | – |
| 2016–2017 | Albany Devils | AHL | 49 | 17 | 16 | 33 | 38 | 4 | 0 | 2 | 2 | 0 |
|  | New Jersey Devils | NHL | 10 | 0 | 1 | 1 | 4 | – | – | – | – | – |
| 2017–2018 | Binghamton Devils | AHL | 60 | 12 | 10 | 22 | 26 | – | – | – | – | – |
|  | New Jersey Devils | NHL | 2 | 0 | 0 | 0 | 0 | – | – | – | – | – |
| 2018–2019 | Binghamton Devils | AHL | 50 | 20 | 26 | 46 | 42 | – | – | – | – | – |
|  | New Jersey Devils | NHL | 19 | 0 | 1 | 1 | 6 | – | – | – | – | – |
| 4 kautta | yhteensä | NHL | 38 | 1 | 3 | 4 | 12 | – | – | – | – | – |
| 4 kautta | yhteensä | AHL | 217 | 59 | 59 | 118 | 147 | 12 | 3 | 5 | 8 | 8 |

Lähteet
-------

* Blake Pietila The Internet Hockey Databasessa (englanniksi)
* Blake Pietila *Elite Prospects*. Everysport Media Group AB.  (englanniksi)

### Viitteet

1. ↑  Blake Pietila – Michigan Tech Athletics (englanniksi)
2. 1 2 3 4 5  Blake Pietila *Elite Prospects*. Everysport Media Group AB.  (englanniksi)
3. 1 2  Blake Pietila The Internet Hockey Databasessa (englanniksi)
4. ↑  Blake Pietila – The Hockey News (englanniksi)
5. ↑  Devils sign prospects Ryan Kujawinski, Blake Pietila  27.5.2015. Newark, NJ:  New Jersey Devils. Viitattu 25.6.2015. (englanniksi)
6. ↑  Devils assign 15 to Albany (AHL)  27.9.2015. New Jersey Devils. Viitattu 20.8.2016. (englanniksi)
7. ↑  New Jersey Devils at Pittsburgh Penguins – 03/24/2016  24.3.2016. New Jersey Devils. Viitattu 20.8.2016. (englanniksi)
8. ↑  New Jersey Devils at Florida Panthers - 03/31/2016  31.3.2016. New Jersey Devils. Viitattu 20.8.2016. (englanniksi)
9. ↑  Huisman, Eetu: Blake, niitä Michiganin Pietilöitä *Jatkoaika.com*.  23.12.2012. Jatkoaika r.y. Viitattu 25.12.2012.